
Z A P I S N I K
17. sjednice Vijeća Mjesnog odbora Donja Dubrava,

održane 12. listopada 2022.

u prostoru mjesne samouprave „Ivan Mažuranić“, Vrpoljska 10,

s početkom u 17,00sati

NAZOČNI ČLANOVI VIJEĆA:

Vladimir Matić, Hrvoje Sekušak, Marija Margetić, Gordana Marković, Igor Salopek i Dorotea Šafranić.

NENAZOČNI ČLANOVI VIJEĆA:

Nikola Glasnović.
OSTALI NAZOČNI:

Marijan Župan, stručni savjetnik za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi: Marijan Župan.

Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Bez rasprave,  jednoglasno, Vijeće prihvaća tekst Zapisnika 16. sjednice Vijeća, održane 16. rujna 2022., bez izmjena.
           Na prijedlog predsjednika Vijeće jednoglasno prihvaća uvrštenje dopunske točke u predloženi dnevni red, koja glasi: 

2. Prijedlog zaključka o davanju mišljenja o izrađenoj i verificiranoj projektnoj dokumentaciji – prometnim elaboratima za optimizaciju i rekonstrukciju postojećih sustava svjetlosne regulacije prometa te izvođenju radova na novim svjetlosno-signalnim sustavima u Ulici kneza Branimira i ulici Dubrava.

Predsjednik, nakon usvajanja dopunske točke dnevnog reda, daje na usvajanje dnevni red u cjelini.
          Vijeće jednoglasno utvrđuje

D N E V N I   R E D

1. Raspolaganje k.č. br. 2/2  k.o. Peščenica – donošenje mišljenja;

2. Prijedlog zaključka o davanju mišljenja o izrađenoj i verificiranoj projektnoj dokumentaciji – prometnim elaboratima za optimizaciju i rekonstrukciju postojećih sustava svjetlosne regulacije prometa te izvođenju radova na novim svjetlosno-signalnim sustavima u Ulici kneza Branimira i ulici Dubrava;

3. Aktualna komunalna problematika;
4. Pitanja, prijedlozi i obavijesti.
Ad 1. Raspolaganje k.č. br. 2/2  k.o. Peščenica – donošenje mišljenja.

Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća. 

Vijeće jednoglasno donosi

Z A K L J U Č A K

o očitovanju o mogućnosti raspolaganja prodajom

k.č.br. 2/2 k.o. Peščenica

1. Razmotren je dopis Gradskog ureda za upravljanje imovinom i stanovanje Klasa: 940-01/22-003/202, Urbroj: 251-11-33/001-22-12 kojim je zatraženo očitovanje Vijeća o mogućoj javnoj potrebi i polaganju interesa na k.č.br. 2/2 k.o. Peščenica, a iz razloga mogućnosti raspolaganja prodajom za predmetnu zemljišnu parcelu, sukladno zahtjevu Društva Zlatarna Dodić d.o.o. radi ishođenja lokacijske dozvole za izgradnju poslovne zgrade.

2. Vijeće ne iskazuje potrebu za gore navedenim zemljištem k.č.br. 2/2, k.o. Peščenica.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 2. Prijedlog zaključka o davanju mišljenja o izrađenoj i verificiranoj projektnoj dokumentaciji – prometnim elaboratima za optimizaciju i rekonstrukciju postojećih sustava svjetlosne regulacije prometa te izvođenju radova na novim svjetlosno-signalnim sustavima u Ulici kneza Branimira i ulici Dubrava.


Članovi Vijeća primili su pisani materijal uz poziv.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Svi prisutni članovi Vijeća. 


Vijeće jednoglasno donosi

Z A K LJ U Č A K
o davanju mišljenja o izrađenoj i verificiranoj projektnoj dokumentaciji

 – prometnim elaboratima za optimizaciju i rekonstrukciju postojećih sustava 

svjetlosne regulacije prometa te izvođenju radova na novim svjetlosno-signalnim 

sustavima u Ulici kneza Branimira i ulici Dubrava
1. Prihvaća se:
a) Optimizacija koordiniranog poteza semaforskih uređaja na Ulici kneza Branimira (22 raskrižja) – zamjena postojeće semaforske opreme, optimizacija rada semaforskih uređaja i spajanje na Centar za nadzor i upravljanje prometom.
b) Optimizacija koordiniranog poteza semaforskih uređaja na ulici Dubrava – 20 raskrižja i pješačkih prijelaza (u planu je novelacija projekta) - zamjena postojeće semaforske opreme, optimizacija rada semaforskih uređaja i spajanje na Centar za nadzor i upravljanje prometom.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

           Ad 3. Aktualna komunalna problematika

                     Predsjednik usmeno obavještava nazočne o predmetu rasprave i odlučivanja.


         U raspravi sudjeluju: Svi prisutni članovi Vijeća. 


         Vijeće jednoglasno donosi

Z A K LJ U Č A K

o traženju informacije o stanju rješavanja

prometne problematike u ulici Štefanovečki zavoj I.
1. Traži se očitovanje nadležnog gradskog ureda o aktivnostima vezanima uz pronalaženje novog i optimalnijeg prometnog rješenja u ulici Štefanovečki zavoj I.

2. Ovaj Zaključak dostavlja se Vijeću Gradske četvrti Donja Dubrava na daljnje postupanje.

          Ad 4. Pitanja, prijedlozi i obavijesti

                     Nije bilo javljanja za riječ.
Dovršeno u 18,15 sati.
KLASA: 024-08/22-003/2001
URBROJ: 251-13-11-4-22-2
Zagreb, 12. listopada 2022.

